钦定古今图书集成/明伦汇编/官常典/第664卷 > 元
## 钦定古今图书集成/明伦汇编/官常典/第664卷 > 元

元制，“驿传各有主者，以典其事。”

按：《续文献通考》：“元驿传之制有府寺。”〈通政院兵部脱脱禾孙站官〉
有符节。〈图碑圣旨札子〉有“次舍”，有供顿。〈马车牛驴狗轿〉驿传之在汉
地者，兵部领之，在北地者，莅以通政院。郡邑之都会，
道路之冲要，则设脱脱“禾孙”之官，以检使客，防奸非。
驿各有主者，以典其事。

### 世祖至元二十年秋七月丙寅开云南驿路分亦奚不薛地为三设官抚治之

按：《元史世祖本纪》云云。

至元二十七年十一月癸亥，罢大都东西二驿，脱脱
禾孙以通政院总之。

按：《元史世祖本纪》云云。

至元三十年春正月辛巳，置“辽阳路庆云至合里宾
二十八驿，驿给牛三十头，车七辆。”九月戊午，敕各路
达鲁花赤总管董驿事。

按：《元史世祖本纪》云云。

### 成宗大德六年十一月己未诏诸驿使辄枉道者罪之

按：《元史成宗本纪》云云。

大德十一年十二月丁巳，诏“大都、上都二驿设敕授
官二员，馀驿一员。”

按：《元史成宗本纪》云云。